Putin 4 yoshli qizchaga labrador zotli kuchuk bolasini sovg‘a qildi

Rossiyaning Omsk viloyatidagi Bolshiye Uki qishlog‘ida yashovchi to‘rt yoshli Masha Kozlova Rossiya prezidentiga yozgan maktubida so‘ragan labrador zotli kuchuk bolasini Yangi yil arafasida qabul qilib oldi, deb xabar bermoqda “RIA Novosti”.

Omsk viloyati rahbariyatining xabarida aytilishicha, viloyat shimolida yashovchi qizcha uchun kuchuk bolasini mintaqa gubernatori Viktor Nazarov tanlagan.
Qayd etilishicha, zotdor kuchuk bolasini Yangi yil arafasida o‘zining yangi xo‘jayiniga Qorbobo olib borgan.